دلێگەو یاۋنەری و چاپەمەنی یەکینەکا پارێزنای گەلی-یەپەگە، ئاشکراش کەرد:
۲٦و تەمووزی جە دەگاکا باسلێ و گۆبەلێی کە سەر بە ناوچەو شێراواو عەفرینی داگیرکریایەنێ، شەڕڤانەکێ یەپەگەی ویەکینەکا پارێزانای ژەنێ-یەپەژەی دژ بە سپا داگیرکەرەکەو تورکیای چالاکیشا ئەنجام دان و جە ئاکامشنە زرێپۆشێۋی سەربازی بە تەمامی دلێنە بریان و ٥ سەربازێ کوشیێنێ.
۲۷و تەمووزی جە دلێ عەفرین-یەنە، شەڕڤانێ چالاکیشا دژ بە هێزەکا (پۆلیسی سەربازی) ئەنجام دان و جە ئەنجامشەنە ۱ سەرباز و ٥ چەتێ کوشیێنێ.
هەمان ڕۆچ، جە دەگا قەرەتەپەی،شەڕڤانێ چالاکیشا دژو داگیرکەرا ئەنجام دان، بەڵا تا ئیسە زیانە گیانی و مادیەکێ دوژمنی نەزانیێنێ.
یەپەگە ئاشکراچش کەردەن، جە سەرەتا هێرشەکا دوژمنی و  داگیرکەردەی عەفرینی تا ئیسە، ۲ هەزارێ و ٥٣٨ سەربازێ و چەتێ تورکیای جە مدرامان و چالاکی شەڕڤانەکاشانە کوشیێنێ.
